**SPOMEN GALERIJA IVANA MEŠTROVIĆA**

Trg dr. Franje Tuđmana 12

35210 VRPOLJE

Tel.: 035/439-075

[www.sgimv.hr](http://www.sgimv.hr)

e-mail: spomen.galerija.mestrovic@sb.t-com.hr

**IZVJEŠĆE O RADU SPOMEN GALERIJE IVANA MEŠTROVIĆA VRPOLJE**

**ZA 2020. GODINU**

**1. SKUPLJANJE GRAĐE**

Tijekom godine nije bilo kupovine niti darovanja građe.

**2. ZAŠTITA MUZEJSKE GRAĐE**

**2.1. Preventivna zaštita**

Redovito je prozračivana čuvaonica u kojoj je pohranjena građa koja nije izložena u stalnom postavu.

**3. DOKUMENTACIJA**

**3.1. Inventarna knjiga**

Nije bilo upisa

**3.3. Fototeka**

Snimljeni su programi u organizaciji galerije (Noć muzeja, Dan otvorenih vrata, radionica s predškolcima, koncert). Pohranjeno 205 digitalnih fotografija. Dokumentirani su i drugi događaji tijekom godine.

**3.5. Videoteka**

Obogaćena s tri videozapisa – novinarski izvještaji s programa „Noć muzeja 2020“, Dan otvorenih vrata i koncerta.

**3.6. Hemeroteka**

Hemeroteka je upotpunjena člancima iz tjednog tiska i portala, a koja se odnose na obavijesti i programe te osvrte o djelatnosti ustanove. Evidentirano je 30 članaka (po 10 iz dnevnog i tjednog tiska te 10 s portala).

**4. KNJIŽNICA**

**4.1. Nabava**

Knjižni fond obogaćen je s 2 naslova stečena darom.

**4.2. Stručna obrada knjižnog fonda**

Novi naslovi zavedeni su knjižnični fond koji se vodi se u Excel programu**.**

**4.4. Služba i usluge za korisnike**

Stručnom literaturom koristila se studentica Fakulteta za odgojne i obrazovne znanosti u Slavonskom Brodu za izradu završnog rada.

**5. STALNI POSTAV**

Stalna izložba djela Ivana Meštrovića postavljena je na 148 kvadratnih metara izložbenog prostora, raspodijeljenog na prizemlje i kat galerije. U stalnom postavu izloženo je 15 Meštrovićevih radova u gipsu (od kojih je 14 na dugogodišnjoj posudbi) i 20 radova u bronci (vlasništvo Spomen galerije) od kojih je jedno izloženo na otvorenom.

Opseg: 35 djela Ivana Meštrovića

**6. STRUČNI RAD**

**6.1. Stručna obrada muzejske građe**

Cjelokupni stručni rad u ustanovi obavlja se u suradnji s Muzejima Ivana Meštrovića, zaposlenicima Atelijera Meštrović u Zagrebu i Galerije Meštrović u Splitu.

Nastavljene aktivnosti na pripremi izdanja kataloga likovne zbirke i kataloga stalnog postava.

Na temelju obrade arhivske građe i pregledom lokalnog tiska priređen je članak o pola stoljeća Meštrovićeva kipa sv. Ivana Krstitelja u crkvi u Vrpolju.

**6.7. Publicistička djelatnost u okviru muzejske djelatnosti**

Tijekom godine objavljen je jedan članak u tjedniku „Posavska Hrvatska“:

„Uz obljetnicu rođenja Ivana Meštrovića 15. kolovoza 1883. - Pola stoljeća sv. Ivana Krstitelja u Vrpolju“

**6.12. Informatički poslovi (kreiranje i održavanje web stranice, on-line baze podataka, digitalizacija građe i sl.)**

Tijekom godine uređivan je i Facebook profil i facebook stranica Spomen galerije na kojima je objavljeno je ukupno 42 priloga i obavijesti (27+15).

Krajem godine započete su pripremne aktivnosti na redizajnu postojeće web stranice ustanove koje se planira izraditi u prvom kvartalu 2021. godine.

**10. IZDAVAČKA DJELATNOST**

**10. 1. Tiskovine**

Programe u Spomen galeriji pratio je tisak

* plakat (Noć muzeja 2020., Dan otvorenih vrata, koncert)
* pozivnica i programski letak (Noć muzeja, koncert)

**11. EDUKATIVNA DJELATNOST**

**11.1. Vodstva**

Iako su zbog proglašenja epidemije otkazani brojni najavljeni organizirani učenički posjeti realizirana su dva grupna posjeta za koja su održana stručna vodstva. Prema interesu i individualni posjetitelji dobili su informacije o Meštrovićevim radovima predstavljenima u postavu i o povijesti Spomen galerije.

**11.3. Radionice**

**11.3. 1. Likovna**  **radionica** „Moja galerija“

Radionica je ostvarena u sklopu programa „Noć muzeja 2020.“ u suradnji s učiteljicama razredne nastave OŠ „Ivan Meštrović“ Vrpolje.

Sudionici radionice učenici drugog, trećeg i četvrtog razreda kombiniranom tehnikom (bijela kreda i ugljen) crtali su zgradu galerije.

Voditeljice: 2 učiteljice razredne nastave OŠ „Ivan Meštrović“

Broj sudionika: 14

**11.3.2.** - **Likovna radionica s djecom predškolskog uzrasta**

Radionica je održanauGaleriji(21. i 22. svibnja 2020.) u sklopu završnog rada studentice Fakulteta za odgojne i obrazovne znanosti u Slavonskom Brodu na temu „Galerijski prostor kao mjesto provedbe likovnih aktivnosti djece predškolske dobi“. Nakon kraćeg upoznavanja s radovima Ivana Meštrovića djeca su u plastelinu modelirala djelo prema vlastitom odabiru.

Broj sudionika:12

**11.4. Ostalo.**

**11.4.1. Predavanje uz informativno-edukativnu izložbu**

**Pola stoljeća Spomen galerije Ivana Meštrovića u Vrpolju (1969.-2019.)**

U sklopu programa Noć muzeja 2020. ravnateljica ustanove održala je predavanje „Od sokolskog doma do Spomen galerije - Pola stoljeća Spomen galerije Ivana Meštrovića u Vrpolju,“. U predavanju je iznijeto puno zanimljivih, javnosti manje poznatih podataka o zgradi koju je po uzoru na Meštrovićev paviljon u Zagrebu projektirao zagrebački arhitekt Rudolf Varga. Izgradnja je započela u kolovozu 1969. godine kad je stavljena pod krov, a završetak i uređenje trajalo je do samog otvorenja početkom lipnja 1972. godine, uz brojne preinake izvornog projekta.

Predavanje je pratila prezentacija koju je izradila pročelnica Konzervatorskog odjela u Slavonskom Brodu, kao i prigodna izložba (9 panoa) fotografija i novinskih napisa iz vremena gradnje galerije.

**11.4.2.** – **Izložba dječjih radova „Moja galerija“**

Radovi nastali u radionici tijekom Noći muzeja 2020. predstavljeni su na izložbi „Moja galerija“ priređenoj za Dan otvorenih vrata ustanove (3. lipnja).

Na izložbi je predstavljeno 14 radova izrađenih u kombiniranoj tehnici (bijela kreda i ugljen).

Ovim je programom ostvaren jedan od ciljeva poticanja i promicanja dječjeg likovnog stvaralaštva, odgoja djece i mladih te stvaranja buduće publike.

Radovi su pohranjeni u Spomen galeriji.

**11.4.3. Sudionici projekta „Putevima Ivana Meštrovića“ u Spomen galeriji**

OŠ „Ivana Brlić-Mažuranić“ iz Strizivojne nositelj je projekta **„**Putevima Ivana Meštrovića“ koji se realizira na međuškolskoj razini te uključuje nekoliko osnovnih i srednjih škola s područja Osječko-baranjske i Vukovarsko-srijemske županije. Sudionici projekta posjetili su galeriju i upoznali se s djelima hrvatskog kipara svjetskog glasa Ivana Meštrovića, te poviješću osnivanja Spomen galerije u mjestu njegova rođenja. U nastavku provedbe projekta bio je najavljen i posjet učenika ovih škola koji je zbog epidemije izostao.

**12. ODNOSI S JAVNOŠĆU**

**12. 1. Press**

O aktivnostima i programima ustanove za javna glasila, radijske i TV emisije i portale redovito su davane izjave i dostavljane obavijesti.

**12.2. Sudjelovanje u televizijskim i radijskim emisijama**

- prilog na HRT-u u emisiji „Regionalni dnevnik“

- prilog na HRT-u u emisiji „Županijska panorama“

- prilozi na Slavonskobrodskoj televiziji

- davane su izjave za Radio Slavoniju, Radio Đakovo i Slavonsko-brodsku televiziju

**12.7. Ostalo**

Tijekom godine ustanova je organizirala tri programa (Noć muzeja održana prije pojave epidemije korona virusom) od kojih dva uz pridržavanje svih epidemioloških mjera kojima je uz privlačenje novih posjetitelja populariziran stalni postav Meštrovićevih djela izložen u Spomen galeriji, poticano dječje likovno stvaralaštvo i ostvaren doprinos promicanju glazbene kulture mladih.

**12.7.1. Noć muzeja 2020.**

„Velike obljetnice hrvatskih muzeja“, tema Noći muzeja 2020., bila je poticaj za podsjećanje da je od izgradnje Spomen galerije u Vrpolju, mjestu rođenja Ivana Meštrovića, prošlo pola stoljeća te je to bila okosnica predavanja i prezentacije, edukativno-informativne izložbe i tema likovne radionice za djecu. Drugi dio programa obogatili su nastupi Ženske pjevačke skupine KUD-a „Tomislav“ iz Donjih Andrijevaca i Muške pjevačke skupine „Strossmayer“ KUD-a „Šokadija“ iz Strizivojne. Tradicionalni sudionici programa bili su i članovi dječje i odrasle folklorne skupine KUD-a „Ivan Meštrović“ iz Vrpolja. Pučki igrokaz izvele su članice KUD-a „Ivan Goran Kovačić“ iz Beravaca. Za brojne izvođače iz susjednih mjesta bio je ovo prvi susret s radovima velikoga majstora izloženim u stalnom postavu te je uz projekciju dokumentarnih filmova o životu i djelu Ivana Meštrovića Noć muzeja 2020. ispunila svoj cilj stvaranja nove muzejske/galerijske publike.

**12.7.2. Dan otvorenih vrata Spomen galerije**

U vrijeme trajanja pandemije izazvane korona virusom obilježavanje Dana otvorenih vrata Spomen galerije (3. lipnja) bilo je ograničeno pridržavanjem epidemioloških mjera i pojedinačnim posjetima.

Uz predstavnike medija koji toga dana u većem broju posjete Spomen galeriju izložbu dječjih radova razgledali su i mali autori koji su u pratnji svojih roditelja posjetili ustanovu i uveličali njezin dan.

**12.7.3. Koncert Udaraljkaški trio SUDAR**

Koncert Trija SUDAR primarno je planiran kao glazbeni događaj u Spomen galeriji u kolovozu, mjesecu rođenja Ivana Meštrovića. Zbog epidemioloških mjera prolongiran je i održan u crkvi sv. Ivana Krstitelja u rujnu. Mladi glazbenici i studenti Muzičke akademije, članovi Udruge Samoborski udaraljkaši, na marimbi, vibrafonu i drugim udaraljkama izveli su akustički atraktivan glazbeni program i posjetiteljima ponudili novi glazbeni doživljaj. Koncert je ostvaren uz potporu Ministarstva kulture.

**12.7.4. Spomen galerija partner Općini Vrpolje u projektu Eko-etno kuća u Vrpolju**

Tijekom godine ustanova je službeno postala partner Općini Vrpolje u provedbi projekta izgradnje eko-etno kuće u Vrpolju, na lokaciji nasuprot crkvi i galeriji, koji se financira iz fondova Europske unije. Stoga je uz administrativne poslove, posebna pozornost bila posvećena etno-građi koja će biti predana za izlaganje u stalnom postavu eko-etno kuće, a koja je u Spomen galeriji pohranjena od 1974. godine.

**12.7.5. Suradnja sa župom Rođenja sv. Ivana Krstitelja**

Radovi Ivana Meštrovića u vlasništvu župe i škole u Vrpolju zajedno s onima u fundusu Spomen galerije čine vrijednu zbirku Meštrovićevih djela izvan sredina u kojima je veliki umjetnik živio i stvarao.

I u godini smanjenog broja posjeta Spomen galeriji posjetitelji su mogli pogledati radove Ivana Meštrovića izložene u crkvi Rođenja sv. Ivana Krstitelja u kojoj je Ivan Meštrović kršten.

Zahvaljujući dobroj suradnji sa župom koncert u organizaciji ustanove zbog epidemioloških mjera održan je u Crkvi rođenja sv. Ivana Krstitelja.

**13. MARKETINŠKA DJELATNOST**

U prvom kvartalu protekle godine surađivalo se s turističkim agencijama koje su najavljivale učeničke ekskurzije, da bi nakon izbijanja epidemije izazvane korona virusom svi najavljeni posjeti bili otkazani.

**14. UKUPAN BROJ POSJETITELJA**

Ostvareni broj posjeta u protekloj godini jedan od najmanjih od otvorenja galerije 1972., ne računaju li se godine Domovinskog rata (bez stalnog postava 1991.-1996.) kad evidencija nije niti vođena.

Ipak korištena je svaka epidemiološki povoljnija situacija da bi se ostvarili planirani programi i na taj način održao kontakt s posjetiteljima.

Posjetitelji stalnog postava …………………………..………494

Sudionici edukativnih programa i radionica ..…………………30

**Ukupno**  **524**

**15. FINANCIJE**

**15. 1. Izvori financiranja u %**

- RH 0,00%

- regionalna samouprava 98,99%

- lokalna samouprava 0,54%

- vlastiti prihod 0,47%

- donacije 0,00%

**15. 2. Investicije**

Planirana izrada novog postamenta i premještaj Meštrovićeva djela „Majčina briga“ (Majka i dijete“) izloženo u parku ispred galerije i crkve u dogovoru s Općinom Vrpolje odgođena je za sljedeću godinu zbog postavljanja još jednog Meštrovićeva rada u vlasništvu crkve u park u kojemu su izložene i „Glava Šokice“ Vanje Radauša i „Kipar“ Frane Kršinića.

**Ravnateljica:**

Suzana Bilić Vardić, prof.

**1. ZAŠTITA MUZEJSKE GRAĐE**

**1.1. Preventivna zaštita**

Redovito je prozračivana čuvaonica u kojoj je pohranjena građa koja nije izložena u stalnom postavu.

**2. DOKUMENTACIJA**

**2.1. Fototeka**

Fotografirani su programi u organizaciji galerije (Noć muzeja, izložba, radionica s predškolcima, koncert). Pohranjeno 205 digitalnih fotografija. Dokumentirani su i drugi događaji tijekom godine.

**2.2. Videoteka**

Obogaćena s 3 videozapisa s programa održanih u galeriji:

– novinarski izvještaj s programa Noći muzeja, Dana otvorenih vrata i Koncerta

**2.3. Hemeroteka**

Hemeroteka je upotpunjena člancima iz tjednog tiska i portala, a koja se odnose na obavijesti i programe te osvrte o djelatnosti ustanove. Evidentirano je 10 članaka iz tjednog tiska i 7 s portala.

**3. KNJIŽNICA**

**3.1. Nabava**

Knjižni fond obogaćen je s 2 naslova stečena darom.

**3.2. Služba i usluge za korisnike**

Knjige iz knjižnice i galerijske kataloge koristila je studentica za pisanje završnog rada.

**4. STALNI POSTAV**

Stalna izložba djela Ivana Meštrovića postavljena je na 148 m2 izložbenog prostora, raspodijeljenog na prizemlje i kat galerije. U stalnom postavu izloženo je 15 Meštrovićevih djela u gipsu (od kojih je 14 na trajnoj posudbi) i 20 djela u bronci (vlasništvo Spomen galerije) od kojih je jedno izloženo na otvorenom („Majčina briga“).

**5. STRUČNI RAD**

**5.1. Stručna obrada muzejske građe**

Cjelokupni stručni rad u ustanovi obavlja se u suradnji s Muzejima Ivana Meštrovića, zaposlenicima Atelijera Meštrović u Zagrebu i Galerijom Meštrović u Splitu. Suradnja se nastavila i tijekom 2020. godine.

Na temelju obrade arhivske građe priređen je članak o pola stoljeća Meštrovićeva kipa *sv. Ivan Krstitelj* u crkvi u Vrpolju.

**5.2. Publicistička djelatnost u okviru muzejske djelatnosti**

Tijekom godine objavljen je jedan članak u tjedniku „Posavska Hrvatska“:

*Uz obljetnicu rođenja Ivana Meštrovića 15. kolovoza 1883. - Pola stoljeća sv. Ivana Krstitelja u Vrpolju*

**5.3. Informatički poslovi (kreiranje i održavanje web stranice, on-line baze podataka, digitalizacija građe i sl.)**

Tijekom godine uređivan je i Facebook profil i facebook stranica Spomen galerije na kojima je objavljeno je ukupno 42 priloga i obavijesti (27+15).

Krajem godine započete su pripremne aktivnosti na redizajnu postojeće web stranice ustanove koje se planira izraditi u prvom kvartalu 2021. godine.

**6. IZDAVAČKA DJELATNOST**

Programe u Spomen galeriji pratio je tisak

* plakat (Noć muzeja 2020., Dan otvorenih vrata, koncert)
* pozivnica i programski letak (Noć muzeja, koncert)

**7. EDUKATIVNA DJELATNOST**

**7.1. Vodstva**

Iako su zbog proglašenja epidemije otkazani brojni najavljeni organizirani učenički posjeti, realizirana su dva grupna posjeta za koja su održana stručna vodstva. Prema interesu i individualni posjetitelji dobili su informacije o Meštrovićevim radovima predstavljenima u postavu i o Spomen galeriji.

**7.2. Radionice**

**7.2.1. Likovna**  **radionica** **„Moja galerija“**

Radionica je ostvarena u sklopu programa „Noć muzeja 2020.“ u suradnji s učiteljicama razredne nastave OŠ „Ivan Meštrović“ Vrpolje.

Sudionici radionice učenici drugog, trećeg i četvrtog razreda kombiniranom tehnikom (bijela kreda i ugljen) crtali su zgradu galerije.

Voditeljice: Božica Šamija, Ivana Petrović, učiteljice razredne nastave OŠ „Ivan Meštrović“

Broj sudionika: 14

**7.2.2.** - **Likovna radionica s djecom predškolskog uzrasta**

Radionica je održanauGaleriji(21. i 22. svibnja 2020.) u sklopu završnog rada studentice Fakulteta za odgojne i obrazovne znanosti u Slavonskom Brodu na temu „Galerijski prostor kao mjesto provedbe likovnih aktivnosti djece predškolske dobi“. Nakon kraćeg upoznavanja s radovima Ivana Meštrovića djeca su u plastelinu modelirala djelo prema vlastitom odabiru.

Voditeljica: Monika Markotić

Broj sudionika:12

**7.3.** **Ostalo**

**7.3.1. Izložba dječjih radova „Moja galerija“**

Radovi nastali u radionici Noći muzeja bili su tema izložbe „Moja galerija“ priređenoj za Dan otvorenih vrata ustanove (3. lipnja).

Na izložbi je predstavljeno 14 radova izrađenih u kombiniranoj tehnici (bijela kreda i ugljen).

Ovim je programom ostvaren jedan od ciljeva poticanja i promicanja dječjeg likovnog stvaralaštva, odgoja djece i mladih te stvaranja buduće publike.

Radovi predstavljeni na izložbi pohranjeni su u Spomen galeriji.

**7.3.2. Predavanje uz informativno-edukativnu izložbu**

**Pola stoljeća Spomen galerije Ivana Meštrovića u Vrpolju (1969.-2019.)**

U sklopu programa Noć muzeja 2020. ravnateljica ustanove održala je predavanje „Od sokolskog doma do Spomen galerije - Pola stoljeća Spomen galerije Ivana Meštrovića u Vrpolju,“. U predavanju je iznijeto puno zanimljivih, javnosti manje poznatih podataka o zgradi koju je po uzoru na Meštrovićev paviljon u Zagrebu projektirao zagrebački arhitekt Rudolf Varga. Izgradnja je započela u kolovozu 1969. godine kad je stavljena pod krov, a završetak i uređenje trajao je do samog otvorenja početkom lipnja 1972. godine, uz brojne preinake izvornog projekta.

Predavanje je pratila prezentacija koju je izradila pročelnica Konzervatorskog odjela u Slavonskom Brodu Željka Perković, dia., kao i manja prigodna izložba (9 panoa) fotografija iz vremena gradnje galerije te novinskih napisa iz tog vremena.

**7.3.3. Sudionici projekta „Putevima Ivana Meštrovića“ u Spomen galeriji**

Da Spomen galerija postaje prepoznatljivo mjesto edukacije i značajno mjesto na kulturnoj karti ovoga dijela naše domovine potvrđuje i posjet sudionika projekta „Putevima Ivana Meštrovića“ koji se realizira na međuškolskoj razini i u koji su uključeni ravnatelji nekoliko osnovnih i srednjih škola iz susjedne Osječko-baranjske i Vukovarsko-srijemske županije s učenicima OŠ „Ivana Brlić-Mažuranić“ iz Strizivojne koji su posjetili galeriju upoznajući se s djelima hrvatskog kipara svjetskog glasa Ivana Meštrovića, te poviješću osnivanja Spomen galerije u mjestu njegova rođenja. U nastavku provedbe projekta očekivao se i posjet učenika ovih škola koji je zbog epidemije izostao.

**8. ODNOSI S JAVNOŠĆU**

**8.1. Odnosi s medijima**

O aktivnostima i programima ustanove za javna glasila, radijske i TV emisije i portale redovito su davane izjave i dostavljane obavijesti.

- prilog na HRT-u u emisiji „Regionalni dnevnik“

- prilog na HRT-u u emisiji „Županijska panorama“

- prilozi na Slavonskobrodskoj televiziji

- davane su izjave za Radio Slavoniju, Radio Đakovo i Slavonsko-brodsku televiziju

Tijekom godine ustanova je organizirala tri programa (Noć muzeja održana prije pojave epidemije korona virusom) od kojih dva uz pridržavanje svih epidemioloških mjera kojima je uz privlačenje novih posjetitelja populariziran stalni postav Meštrovićevih djela izložen u Spomen galeriji, poticano dječje likovno stvaralaštvo i ostvaren doprinos promicanju glazbene kulture mladih.

**8.2. Noć muzeja 2020.**

„Velike obljetnice hrvatskih muzeja“, tema Noći muzeja 2020., bila je poticaj za podsjećanje da je od izgradnje Spomen galerije u mjestu rođenja Ivana Meštrovića prošlo pola stoljeća. Uz predavanje i prezentaciju na tu temu priređena je i edukativno-informativna izložba i likovna radionica za djecu.

Da je prostor Spomen galerije svojom akustikom pogodan za manje glazbene programe svjedočili su i nastupi vrsnih pjevačkih skupina: Ženske pjevačke skupine KUD-a „Tomislav“ iz Donjih Andrijevaca i Muške pjevačke skupine „Strossmayer“ KUD-a „Šokadija“ iz Strizivojne. Tradicionalni sudionici programa bili su i članovi dječje i odrasle folklorne skupine KUD-a „Ivan Meštrović“ iz Vrpolja. Pučki igrokaz izvele su članice KUD-a „Ivan Goran Kovačić“ iz Beravaca. Za brojne izvođače iz susjednih mjesta bio je ovo prvi susret s radovima velikoga majstora izloženim u stalnom postavu te je uz projekciju dokumentarnih filmova o životu i djelu Ivana Meštrovića Noć muzeja 2020. ispunila svoj cilj stvaranja nove muzejske/galerijske publike.

**8.3. Dan otvorenih vrata Spomen galerije**

Za vrijeme trajanja pandemije izazvane korona virusom obilježavanje Dana otvorenih vrata Spomen galerije (3. lipnja) bilo je ograničeno pridržavanjem epidemioloških mjera i pojedinačnim posjetima.

Uz predstavnike medija koji toga dana u većem broju posjete Spomen galeriju izložbu dječjih radova razgledali su i mali autori koji su u pratnji svojih roditelja posjetili ustanovu i uveličali njezin dan.

Obilježen je izložbom dječjih radova nastalih u radionici održanoj u Galeriji za vrijeme Noći muzeja.

**8.4. Koncert Udaraljkaški trio SUDAR**

Koncert Udaraljkaškog trija SUDAR prema programu rada bio je planiran u prostoru Spomen galerije u kolovozu, mjesecu rođenja Ivana Meštrovića. Zbog epidemioloških mjera prolongiran je i održan u crkvi sv. Ivana Krstitelja u mjesecu rujnu. Mladi glazbenici i studenti Muzičke akademije, Franko Štrbac i Luka Ivir i umjetnički voditelj Goran Gorše, članovi Udruge Samoborski udaraljkaši, na marimbi, vibrafonu i različitim drugim manjim udaraljkama izveli su akustički atraktivan glazbeni program i posjetiteljima ponudili novi glazbeni doživljaj.

Nastup Trija SUDAR ostvaren uz potporu Ministarstva kulture.

**8.5. Suradnja sa župom Rođenja sv. Ivana Krstitelja**

Radovi Ivana Meštrovića u vlasništvu župe i škole zajedno s onima u fundusu Spomen galerije čine vrijednu zbirku Meštrovićevih djela izvan sredina u kojima je veliki umjetnik živio i stvarao.

Ustanova je upoznata s planiranim premještanjem Meštrovićeva kipa *sv. Ivana Krstitelja* u park, istočno od ulaza u crkvu zbog čega je odgođena, izrada novog postamenta i premještaj Meštrovićeva rada „Majčina briga“ u vlasništvu Spomen galerije.

I u godini smanjenog broja posjeta Spomen galeriji posjetitelji su mogli pogledati radove Ivana Meštrovića izložene u crkvi Rođenja sv. Ivana Krstitelja u kojoj je Ivan Meštrović kršten.

Zahvaljujući dobroj suradnji sa župom koncert u organizaciji ustanove zbog epidemioloških mjera održan je u Crkvi rođenja sv. Ivana Krstitelja.

**8.6. Spomen galerija partner Općini Vrpolje u projektu Eko-etno kuća u Vrpolju**

Tijekom godine ustanova je službeno postala partner Općini Vrpolje u provedbi projekta izgradnje eko-etno kuće u Vrpolju, na lokaciji nasuprot crkvi i galeriji, koji se financira iz fondova Europske unije. Stoga je uz administrativne poslove, posebna pozornost bila posvećena etno-građi koja će biti predana za izlaganje u stalnom postavu eko-etno kuće, a koja je u Spomen galeriji pohranjena od 1974. godine.

**9. MARKETINŠKA DJELATNOST**

U prvom kvartalu protekle godine surađivalo se s turističkim agencijama koje su najavljivale učeničke ekskurzije, da bi nakon izbijanja epidemije izazvane korona virusom svi najavljeni posjeti bili otkazani.

**10. UKUPAN BROJ POSJETITELJA**

Cijena ulaznica tijekom 2020. nije se mijenjala. Za učenike, studente i umirovljenike iznosi 5 kuna, za ostale 10 kuna. Naplaćenih posjeta bilo je 188 (125 pojedinačnih i 63 grupnih), a neplaćenih 336.